钦定古今图书集成/理学汇编/文学典/第117卷 > 秦镐
## 钦定古今图书集成/理学汇编/文学典/第117卷 > 秦镐

按“《列朝诗集》：镐字京，汝南人。为诸生，家贫，读古人书，
力耕以养父母。久之，弃制科之业，刻意为诗，奚囊布
袍，历览名胜。尝访余于虞山曰：‘吾游不独好山水以
求友也，吾于天中友王损仲、张林宗、阮太冲，今访子
于吴，访袁小修于楚，访曹能始于闽，归而息影南陔，
终身不复出矣’。”南陔者，京顾养卜筑之地也。有《头责
斋诗》，小修为序。小修曰：“今人皆两字字，而京字独一
字，自东汉以下无之矣。”亦一异也。